cyanic-selkie/wikianc huggingface dataset:
জাতিসংঘের মহাসচিব
তালিকা
নভেম্বর, ২০১২ পর্যন্ত মোট ৮ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর টৃগভে লি প্রথম মহাসচিব পদে নির্বাচিত হন। কিন্তু তার পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তার মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত।
অ্যালেক্সিস ফোর্ড
অ্যালেক্সিস ফোর্ড (জন্ম: ২৪ এপ্রিল ১৯৮৮) একজন অবসরপ্রাপ্ত মার্কিন পর্নোগ্রাফিক অভিনেত্রী।
বিনোদ হাজারিকা
বিনোদ হাজারিকা আসামের ভারতীয় জনতা পার্টির রাজনীতিবিদ। তিনি চবুয়া থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
তালবিয়া
তালবিয়া (ٱلتَّلبِيَة, at-Talbīyah) হল একটি ইসলামী প্রার্থনা। হজ্জ বা হজ্বের সময় ইহরাম লাগানোর পর থেকে বারবার তালবিয়া পড়া হয়, যাতে হাজীরা পার্থিব উদ্বেগ থেকে নিজেকে শুদ্ধ ও মুক্ত রাখতে পারে।
আরবি জিলহজ্জ মাসের নবম দিন, হজ্জের সময় আরাফাতের ময়দানে হাজীরা অবস্থান করে ও তালবিয়া বা লাব্বাইক আল্লাহুম্মা লাব্বাইক পাঠ করে।
তালবিয়ার পাঠ্য হল: "لَبَّيْكَ ٱللَّٰهُمَّ لَبَّيْكَ، لَبَّيْكَ لَا شَرِيكَ لَكَ لَبَّيْكَ، إِنَّ ٱلْحَمْدَ وَٱلنِّعْمَةَ لَكَ وَٱلْمُلْكَ لَا شَرِيكَ لَكَ লিপ্যন্তর: লাব্বাইক আল্লাহুম্মা লাব্বাইক, লাব্বাইকা লা শারিকা লাকা লাব্বাইক, ইন্নাল হামদা ওয়ান্‌নিমাতা লাকা ওয়ালমুল্‌ক লা শারি-কা লাক
অধ্বব:
“আমি হাজির হে আল্লাহ! আমি উপস্থিত, আপনার ডাকে সাড়া দিতে আমি হাজির। আপনার কোন অংশীদার নেই। নিঃসন্দেহে সমস্ত প্রশংসা ও সম্পদরাজি আপনার এবং একচ্ছত্র আধিপত্য আপনার। আপনার কোন অংশীদার নেই।”"
লাব্বাইক অভিব্যক্তিটির উৎস সম্পর্কে আরবী ভাষার ব্যাকরণবিদদের মধ্যে মতভেদ রয়েছে। সর্বাধিক প্রচলিত ব্যাখ্যাটি এটিকে মৌখিক বিশেষ্য (মাসদার) লাবব (মানে একটি স্থানে থাকা) + অ (দ্বৈত)+ ইক (দ্বিতীয় পুরুষ একবচন পুংলিঙ্গ প্রত্যয়) হিসাবে বিশ্লেষণ করে। এখানে দ্বৈত বলতে পুনরাবৃত্তিকে নির্দেশ করা হয়েছে। অতএব, লাব্বাইকার আক্ষরিক অর্থ "আমি বারবার আপনার কথা মানব।" তালবিয়াহ হল লাব্বার মৌখিক বিশেষ্য, যার অর্থ এই প্রার্থনাটি পড়া।
হাদীসে তালবিয়া পড়া সম্পর্কে বলা হয়েছে, “রাসূলুল্লাহ সাল্লাল্লাহু আলাইহি ওয়া সাল্লাম বলেছেন, যখনই কোনো মুসলিম (হজ্জ বা উমরাহ'র জন্য) তালবিয়া পাঠ করে, তখন তার ডান ও বাম দিকে পৃথিবী শেষ সীমা পযর্ন্ত যত পাথর, বৃক্ষ ও মাটির চাকা রয়েছে, সব কিছুই তার সাথে তালবিয়া পাঠ করে।”
আরাবিয়া ডেজার্টা
আরাবিয়া ডেজার্টা ("পরিত্যক্ত আরব", এছাড়াও আরাবিয়া ম্যাগণা (বড় আরব) নামেও পরিচিত) হল আরব উপদ্বীপের অভ্যন্তরের মরুময় অঞ্চল বোঝাতে ব্যবহৃত হওয়া একটি ল্যাটিন পদ। প্রাচীনকালে এই অঞ্চলে যাযাবর গোত্রদের আবাস ছিল এবং তারা সম্পদশালী অঞ্চল যেমন মেসোপটেমিয়া ও আরাবিয়া ফেলিক্সে আক্রমণ করত।
আরাবিয়া ডেজার্টা হল রোমানদের বিভাগ অনুযায়ী আরবের তিনটি অঞ্চলের অন্যতম। বাকি অঞ্চলগুলো হল আরাবিয়া পেট্রাইয়া ও আরাবিয়া ফেলিক্স। অঞ্চলের নাম হিসেবে ১৯ ও ২০ শতকে এর জনপ্রিয়তা ছিল এবং চার্লস এম. ডটির ট্রাভেলস ইন আরাবিয়া ডেজার্টা (১৮৮৮) গ্রন্থে ব্যবহৃত হয়েছে।
ইসলামবিদ্বেষী ঘটনার তালিকা
আলবেনিয়া
নীচে আলবেনিয়ার ঘটনার একটি তালিকা রয়েছে যা ইসলামফোবিক হিসাবে বিবেচিত:
অস্ট্রেলিয়া
নীচে অস্ট্রেলিয়ার ১২টি ঘটনার একটি তালিকা রয়েছে যা ইসলামফোবিক হিসাবে বিবেচিত:
অষ্ট্রিয়া
অষ্ট্রিয়ার ইসলামবিদ্বেষী ঘটনার তালিকা:
বেলজিয়াম
বেলজিয়ামের ইসলামবিদ্বেষী ঘটনার তালিকা:
বসনিয়া ও হার্জেগোভিনা
নব্বইয়ের দশকে বসনিয়ান গণহত্যা এবং কসোভো যুদ্ধ কে ইসলামোফবিয়ার পরিণতি হিসেবে ধরা হয়, কেননা এই সকল গণহত্যায় অসংখ্য নিরীহ মুসলিমকে হত্যা করা হয়। বসনিয়ায় খ্রিস্টান সার্ব এবং ক্রট মিলিশিয়ারা মুসলিম বসনিয়াক সম্প্রদায়ের উপর বর্বরোচিত গণহত্যা চালায়। আইসিআরসি তথ্য অনুসারে, বসনিয়ার গণহত্যায় "২০,০০০ মানুষ মারা গিয়েছিল, তাদের মধ্যে ১২,০০০ শিশু, ৫০,০০০ অবধি নারী ধর্ষণ করা হয়েছিল, এবং ২.২ মিলিয়ন তাদের বাড়িঘর ছেড়ে পালাতে বাধ্য করা হয়েছিল।" এ সময় বহু মসজিদ ও ধর্মীয় স্থাপনা ধ্বংস করা হয়, যেমন ফোচা নগরীর সকল মসজিদ ধ্বংস করে ফেলা হয়। সার্বরা ১৯৯২ সালের ১২ই এপ্রিল ১৬শ এবং ১৭শ দশকের আলাদিয়া মসজিদ সহ আরও ৮টি মসজিদ সম্পূর্ণভাবে ধ্বংস করে ফেলে।
ব্রাজিল
ব্রাজিলের ইসলামবিদ্বেষী ঘটনার তালিকা:
বুলগেরিয়া
বুলগেরিয়ার ইসলামবিদ্বেষী ঘটনার তালিকা:
ক্যানাডা
ক্যানাডার ইসলামবিদ্বেষী ১৫টি ঘটনাঃ
চাদ
চাদের ইসলামবিদ্বেষী ঘটনার তালিকাঃ
চীন
চীনের ইসলামবিদ্বেষী ঘটনার তালিকাঃ
বয়নাড়ের গন্ধকসালা চাল
থাম্ব|বয়নাড়ের গন্ধকসালা চাল ওয়ানাড গন্ধকসালা চাল হলো ভারতের কেরালা রাজ্যের ওয়ানাড জেলার কৃষকদের দ্বারা উৎপন্ন এক ধরনের সুগন্ধী চাল। এই সুগন্ধী চাল উৎপাদনের জন্য ওয়ানাডের পানামারাম, সুলতান বাথেরি এবং মান্থভাদি অঞ্চলে উপজাতি সম্প্রদায়ের কৃষকেরা এই প্রজাতির ধানের চাষ করে। ২০১০ সালে ৩২৭ হেক্টর জমিতে গন্ধকসালা এবং  ২২ হেক্টর জমিতে জিরকসালা সুগন্ধী চালের চাষ হয়। ওয়ানাড জেলার কৃষকেরা গন্ধকসালা  এবং জিরাকশাল এই দুটি সুগন্ধি চালের ধানের চাষ করে থকেন। গন্ধকসালা  এবং জিরাকশাল এই দুটি সুগন্ধি চাল বাসমতি চাল এবং জুঁই চালের মতো সুগন্ধযুক্ত সুপরিচিত  জাতগুলির সাথে প্রতিযোগিতা করার সম্ভাবনা রয়েছে বলে চিহ্নিত করা হয়েছে।  গন্ধকসালা চালের রোগ প্রতিরোধের ক্ষমতা এবং উচ্চমানের পুষ্টিগুণ রয়েছে।  স্বাদে অতুলনীয় এবং রান্নার বৈশিষ্ট্যগত কারণে গন্ধকসালা চাল  ঐতিহ্যবাহী হিসাবে বিবাহ ও বিশেষ অনুষ্ঠানে ব্যবহৃত হয়।
বৈশিষ্ট্য
জাতীয় উদ্ভিদ জেনেটিক রিসোর্সেস (এনবিপিজিআর) এবং আন্তর্জাতিক প্ল্যান্ট জেনেটিক রিসোর্স ইনস্টিটিউট (আইপিজিআরআই) দ্বারা নির্দেশিত হিসাবে এমএস স্বামীনাথন রিসার্চ ফাউন্ডেশন (এমএসএসআরএফ) এই জাতের ধানের বিভিন্ন বৈশিষ্ট্য চিহ্নিত করেছে। এই বৈশিষ্ট্য চিহ্নিত করতে ৪০ টিরও বেশি বর্ণনার সাহায্য নেওয়া হয়েছে। এমএস স্বামীনাথন রিসার্চ ফাউন্ডেশন দ্বারা ওয়ানাডের কালপেট্টায় কমিউনিটি এগ্রোবায়োডাইভারসিটি কেন্দ্রটি প্রতিষ্ঠা করা হয়। ১৯৯৭ সালে থেকে এই কেন্দ্রটি এই বিশেষ জাতের ধান সংরক্ষণের জন্য সক্রিয়ভাবে কাজ করে চলেছে।
কৃষকের ফসল হিসাবে শংসাপত্র
গন্ধকসালা ,জিরাকশালা এবং আরও চারটি জাতের ধানের বীজ কৃষিজাত উদ্ভিদ হিসাবে বিশেষ মান্যতা পেয়েছে। এই জাতীয় ধানের বীজগুলিকে উদ্ভিদ সংরক্ষণ ও কৃষকদের অধিকার আইনের  বিধান অনুসারে  ভারত সরকারর  কৃষিমন্ত্রক দ্বারা শংসাপত্র দেওয়া হয়। ,
পুরি ভাজি
250px|থাম্ব|পুরি তৈরির যন্ত্র পুরি ভাজি এক প্রকার খাবার, এটির ব্যুৎপত্তি ভারতীয় উপমহাদেশে হয়েছিল। পুরি (ময়দা দিয়ে তৈরি কড়া ভাজা গোলাকার রুটি) এবং সাথে আলু ভাজি (মশলাদার আলুর পদ, যা শুকনো বা তরকারি হতে পারে) দিয়ে খাবারটি পরিবেশিত হয়ে থাকে। এটি উত্তর ভারতে প্রাতঃরাশের জন্য জনপ্রিয় একটি খাবার।
বাম|থাম্ব|250px|ঘরে তৈরি সদ্যভাজা পুরি অনেক ভারতীয় পরিবার জলখাবার হিসাবে পুরি ভাজি এবং অন্যান্য ঐতিহ্যবাহী খাবার অধিক পছন্দ করে থাকেন। কেউ কেউ এটিকে দই এবং সালাদ জাতীয় খাবারের সাথে মধ্যাহ্নভোজনে পরিবেশন করে থাকেন। মধ্য ভারতে পুরি ভাজি পথখাবার হিসাবে পরিবেশন করা হয়ে থাকে। পুরি ভাজি একটি নিরামিষ খাবার এবং ভারতে এটি জনপ্রিয় কারণ এটি তুলনামূলকভাবে সস্তা এবং সুস্বাদুও। খাবারটি ভারতে প্রায়শই রেলওয়ে প্ল্যাটফর্মেও পরিবেশন করা হয়ে থাকে এবং চাটনির সাথে প্যাকেটজাত করে মধ্যাহ্নভোজ হিসাবে ট্রেনে খাবারটি পরিবেশন করা হয়ে থাকে। পুরি ভাজি হালওয়ার সাথেও পরিবেশন করা যেতে পারে।
প্রস্তুতপ্রণালী
- ডুবো তেলে পুরি ভাজার জন্য তেল পর্যাপ্ত পরিমাণে নিতে হবে। ''
কাতার ও রাষ্ট্রীয় মদদপুষ্ট জিহাদবাদ
এই অভিযোগের জবাবে কাতারি আমির শেখ তামিম বিন হামাদ আলে সানি ২০১৪ সালের সেপ্টেম্বর মাসে একটি মার্কিন টেলিভিশনে সরকারকে জিহাদবাদের অর্থায়নকারীদের আশ্রয় দেয় এমন অভিযোগ থেকে রক্ষা করতে বক্তব্য প্রদান করেন। সিএনএন চ্যানেলে ক্রিশ্চিয়ান আমানপুরের সাথে একটি সাক্ষাত্কারে আমির বলেন যে, তিনি এই সংস্থাগুলিকে সন্ত্রাসী বলে মনে করেন না।
কাতারের বিরুদ্ধে ফিলিস্তিনি গোষ্ঠী হামাসকে সমর্থন করার অভিযোগ রয়েছে, যা বেশ কয়েকটি দেশ দ্বারা সন্ত্রাসী সংগঠন হিসাবে মনোনীত হয়েছে। কাতার এই অভিযোগগুলি অস্বীকার করে এই বলে যে, এটি হামাসের রাজনৈতিক অবস্থান সমর্থন করে না এবং তার নীতি হল হামাস ও ফিলিস্তিনি কর্তৃপক্ষের মধ্যে গঠনমূলক সম্পৃক্ততার সুবিধার্থে সহায়তা করা।
খোয়ারেজম প্রদেশ
খোয়ারেজম প্রদেশ (Xorazm viloyati, Хоразм вилояти, خارەزم ۋىلايەتى) উজবেকিস্তানের একটি প্রশাসনিক প্রদেশ। এই প্রদেশ দেশটির উত্তরপশ্চিমে আমু দরিয়ার নিম্ন অঞ্চলে অবস্থিত। প্রদেশটি তুর্কমেনিস্তান, কারাকালপাকস্তান ও বুখারা প্রদেশ দ্বারা পরিবেষ্টিত। প্রদেশের আয়তন এবং জনসংখ্যা প্রায় ১৭,৭৬,৭০০। জনসংখ্যার প্রায় ৮০% শহরের বাইরে বসবাস করে।
খোয়ারেজম প্রদেশ ১০টি প্রশাসনিক জেলায় বিভক্ত। প্রদেশের রাজধানী শহর উরগঞ্জ। এছাড়া অন্যান্য প্রধান শহরের মধ্যে রয়েছে খোনকা, খিভা, শোভোত ও পিতনাক।
এই প্রদেশটি শুষ্ক মহাদেশীয় জলবায়ুর অন্তর্গত। এখানকার শীতকাল অধিক ঠান্ডা এবং গরমকালে অত্যধিক গরম হয়।
বিশ্বখ্যাত স্থাপত্যের কারণে খিভা শহরটি ইউনেস্কোর বিশ্ব ঐতিহ্যের অন্যতম এবং দেশের অন্যতম আন্তর্জাতিক পর্যটন কেন্দ্র।
খোয়ারেজমের অর্থনীতি মূলত তুলার উপর নির্ভরশীল। তবে বিগত বছরগুলিতে ধানের আবাদ উল্লেখযোগ্যভাবে বৃদ্ধি পেয়েছে। এছাড়া এখানে অনেক ফলের বাগান ও আলুখেত রয়েছে। এখানকার গুরভাক তরমুজ উজবেকিস্তানে প্রসিদ্ধ।
শিল্পখাত অনেকাংশে তুলাকেন্দ্রিক। প্রধান শিল্পের মধ্যে রয়েছে তুলা প্রক্রিয়াজাতকরণ, তুলাবীজ তেল নিষ্কাশন এবং টেক্সটাইল।
খোয়ারেজমে অনেক বিখ্যাত পণ্ডিত ব্যক্তি জন্মগ্রহণ করেছেন। এদের মধ্যে রয়েছেন আবু রায়হান আলবিরুনি ও আল খোয়ারিজমি।
প্রদেশের যোগাযোগ ব্যবস্থা সুসংগঠিত। এখানে ১৩০কিমি এর বেশি রেলপথ ও ২০০০কিমি এর বেশি সড়কপথ রয়েছে। রেলপথে খোয়ারেজম প্রদেশ রাশিয়ার ইউরোপীয় অংশ ও ককেসাসের সাথে সংযুক্ত।
দেবানন্দ হাজারিকা
দেবানন্দ হাজারিকা আসামের ভারতীয় জনতা পার্টির রাজনীতিবিদ। তিনি বিহপুরিয়া আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
সাহার জেলা
সাহার জেলা ( مديرية سحار  ) হলো ইয়েমেনের সা'দাহ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ১৩৩০৬০ জন।
সাহার জেলাকে ইয়েমেনের খাদ্য ঝুড়িও বলা হয়।
সাহারের আশেপাশের এলাকাটি ইয়েমেনের গৃহযুদ্ধে সংঘাতের সবচেয়ে ক্ষতিগ্রস্ত এলাকাগুলোর একটি।
অর্থনীতি
সাহার জেলায় অনেক বাজার রয়েছে। বিশেষ করে আত তালহ বাজার, যা গভর্নরেটের বৃহত্তম বাজার।
জেলায় ভালো কৃষিজমি রয়েছে এবং এখানে কাতের চেয়ে বেশি ফল ও সবজি উৎপন্ন হয়। জাতিসংঘের উন্নয়ন কর্মসূচি জেলাটিকে "ইয়েমেনের খাদ্য ঝুড়ি" হিসাবে বর্ণনা করেছে।
টেক্সটাইল ইনস্টিটিউট, খুলনা
টেক্সটাইল ইনস্টিটিউট, খুলনা বাংলাদেশের খুলনা বিভাগের একটি টেক্সটাইল শিক্ষা প্রতিষ্ঠান। এটি ২০১৮ সালে স্থাপিত হয়। প্রতিষ্ঠানটিতে চার বছর মেয়াদী ডিপ্লোমা ইন টেক্সটাইল ইঞ্জিনিয়ারিং শিক্ষাক্রম চালু রয়েছে। বর্তমানে এতে চারটি টেকনোলজি রয়েছে।
ডায়ানা সাকায়ান
ডায়ানা সাকায়ান ছিলেন একজন আর্জেন্টিনার এলজিবিটি কর্মী। তিনি আর্জেন্টিনায় রূপান্তরিত লিঙ্গ মানুষের আইনগত এবং মানবাধিকারের জন্য কাজ করেছিলেন।
জীবনী
আমানচে ডায়ানা সাকায়ান ১৯৭৫ সালের ৩১শে ডিসেম্বর টুকুমানে জন্মগ্রহণ করেছিলেন। তার পূর্বপুরুষ ছিলেন দিয়াগুইতা। অল্প বয়সে, তার পরিবার বুয়েনোস আইরেসের গ্রেগোরিও ডি লাফেরেতে চলে যায়। তিনি তার ১৫ ভাইবোনের সাথে দারিদ্র্যের জীবন যাপন করেছিলেন।
সক্রিয়তা
ডায়ানা সাকায়ান সতেরো বছর বয়সে রূপান্তরিত লিঙ্গ হিসেবে বেরিয়ে আসেন। এরপর থেকে বেশ কয়েকবার তার মানবাধিকার লঙ্ঘিত হয়েছে। তাকে বিভিন্ন সময় গ্রেফতার করা হয়েছিল এবং কারাগারে তিনি কমিউনিস্ট পার্টির দিকে ঝুঁকেছিলেন। যাইহোক, ২০১১ সালে তিনি পার্টি এবং কমিউনিস্ট পার্টি ত্যাগ করেন এবং একটি বেসরকারি সংস্থা, বৈষম্য বিরোধী আন্দোলন (এমএএল) তৈরি করেন। এই সংগঠনটি সকল প্রকার বৈষম্যের বিরুদ্ধে কাজ করছিল। তারা তাদের মানবাধিকারের জন্য সচেতনতা তৈরিসহ বিভিন্ন খাতে এলজিবিটিআই জনগণের ক্ষমতায়নের উপর জোর দেয়।
এমএএল-এর সভাপতি হিসাবে, তিনি লা মাতানজা পার্টিডোর স্বাস্থ্য প্রতিষ্ঠানগুলিতে বৈষম্যহীন নীতিগুলির প্রকল্পের জন্য দায়ী ছিলেন। এই প্রকল্পের লক্ষ্য ছিল রূপান্তরিত লিঙ্গ এবং ট্রান্সসেক্সুয়াল মানুষকে স্বাস্থ্য ব্যবস্থায় অন্তর্ভুক্ত করা। তিনি ট্রান্সজেন্ডার এবং ট্রান্সসেক্সুয়াল মানুষের মধ্যে তাদের অধিকারের জন্য সচেতনতা বৃদ্ধির জন্যও কাজ করেছিলেন। তার সক্রিয় অবদানের ফলে রাষ্ট্র কর্তৃক স্ব-অনুভূত লিঙ্গ সনাক্তকরণের জন্য নিয়ন্ত্রণের স্বীকৃতি পেয়েছে। এটি জাতীয় লিঙ্গ পরিচয় আইনের প্রধান নজির পরিণত করেছে। সাকায়ান ইন্টারন্যাশনাল লেসবিয়ান, গে, বাইসেক্সুয়াল, ট্রান্স এবং ইন্টারসেক্স অ্যাসোসিয়েশনের বোর্ডে দায়িত্ব পালন করেন এবং আর্জেন্টিনায় অ্যান্টিডিসক্রিমিনেশন লিবারেশন মুভমেন্টের নেতৃত্ব দেন। ২০১২ সালে, প্রথম রূপান্তরিত লিঙ্গ হিসেবে, তিনি লা মাতানজা পার্টি থেকে ন্যায়পাল প্রতিদ্বন্দ্বিতা করেন। তিনি সেই বছরের তিনটি চূড়ান্ত প্রার্থীর একজন হতে সক্ষম হয়েছিলেন। একই বছর তিনি আর্জেন্টিনার প্রাক্তন রাষ্ট্রপতি ক্রিস্টিনা ফার্নান্দেজ ডি কিরচনার থেকে ব্যক্তিগতভাবে একজন মহিলা হিসাবে তার জাতীয় পরিচয়পত্র পেয়েছিলেন।
মৃত্যু
২০১৫ সালের অক্টোবরে ডায়ানাকে নির্মমভাবে হত্যা করা হয়েছিল। তার হত্যার ঘটনা একটি গোলমাল এবং একটি উচ্চ সামাজিক প্রভাব সৃষ্টি করে, বিশেষ করে মানবাধিকার আন্দোলন এবং এলজিবিটিকিউ + সম্প্রদায়ে। যে ব্যক্তি তাকে হত্যা করেছিল, গ্যাব্রিয়েল ডেভিড মারিনোকে পরবর্তীতে ২০১৮ সালে যাবজ্জীবন কারাদণ্ড দেওয়া হয়। ইতিহাসে প্রথমবারের মতো আর্জেন্টিনার বিচারপতি স্বীকার করেন যে এই হত্যা "ট্রাভেস্টি পরিচয়ের বিরুদ্ধে ঘৃণামূলক অপরাধ, যা " travesticide " বা" transvesticide " (স্প্যানিশ: travesticidio ;" travesti "এবং" homicide "এর একটি পোর্টমান্টেউ)। এই রায়টি এলজিবিটি কর্মীদের দ্বারা ব্যাপকভাবে উদযাপিত হয়েছিল এবং এটি "আর্জেন্টিনায় চলমান [সামাজিক] পরিবর্তনের আরও একটি উদাহরণ" হিসাবে বিবেচিত হয়েছে।
শাহ সিদ্দিক
শাহ সিদ্দিক ছিলেন চৌদ্দ শতকের সুফি সাধক এবং তুরস্ক থেকে শাহ জালালের সাথে সিলেটে আসা ৩৬০ জন আউলিয়া একজন। তিনি ইসলামের প্রথম খলিফা আবু বকর সিদ্দিকের বংশধর ছিলেন। পাঁচপাড়া, ওসমানপুর ইউনিয়ন, ওসমানী নগর উপজেলায় শাহ সিদ্দিকের বংশধর সিদ্দিকী উপাধি বহন করে।
মৃত্যুর পর শাহ সিদ্দিককে সিলেট জেলার পাঁচপাড়া গ্রামে সমাধিস্থ করা হয়েছে। তার নামানুসারে পাঁচপাড়া শাহ সিদ্দিক (রঃ) জামেয়া ইসলামিয়া উচ্চ বিদ্যালয়ের নামকরণ করা হয়েছে।
থিমিস্টো (প্রাকৃতিক উপগ্রহ)
থিমিস্টো (ইংরেজি: Themisto; ) বা বৃহস্পতি ১৮ (ইংরেজি: Jupiter XVIII) হল বৃহস্পতির একটি অগ্রমুখী অনিয়তাকার উপগ্রহ। ১৯৭৫ সালে আবিষ্কারের পর এটি হারিয়ে যায়। ২০০০ সালে এটি পুনরাবিষ্কৃত হয়।
আবিষ্কার ও নামকরণ
থিমিস্টো উপগ্রহটি ১৯৭৫ সালের ৩০ সেপ্টেম্বর চার্লস টি. কোয়াল ও এলিজাবেথ রোমার কর্তৃক প্রথম আবিষ্কৃত হয়। সেই বছর ৩ অক্টোবর সেই আবিষ্কারের কথা ঘোষিত হয় এবং উপগ্রহটি চিহ্নিত হয় এস/১৯৭৫ জে ১ (ইংরেজি: S/1975 J 1) নামে। যদিও সেই সময় এই উপগ্রহটির কক্ষপথ সুনিশ্চিতকরণের উপযোগী যথেষ্ট পর্যবেক্ষণ চালিয়ে যাওয়া হয়নি এবং পরবর্তীকালে উপগ্রহটি হারিয়ে যায়। (আরও দেখুন: হারানো গৌণ গ্রহ)
১৯৮০-এর দশকে জ্যোতির্বিজ্ঞান পাঠ্যপুস্তকগুলিতে পাদটীকার আকারে থিমিস্টোর কথা উল্লেখ করা হত। তারপর ২০০০ সালে একটি আপাতভাবে নতুন উপগ্রহ আবিষ্কার করেন স্কট এস. শেপার্ড, ডেভিড সি. জেউইট, ইয়াঙ্গা আর. ফার্নান্ডেজ ও ইউজিন এ. ম্যানিয়ার। এটিকে অভিহিত করা হয় এস/২০০০ জে ১ (ইংরেজি: S/2000 J 1) নামে। অনতিকালের মধ্যেই বিজ্ঞানীরা নিশ্চিত হলেন যে এই উপগ্রহটিই ১৯৭৫ সালে আবিষ্কৃত সেই উপগ্রহ। ২০০০ সালের ৬ অগস্ট ব্রেট জে. গ্ল্যাডম্যান, জন জে. ক্যাভেলার্স, জ্যঁ-মার্ক পেতিত, হান্স শোল, ম্যাথিউ জে. হোলম্যান, ব্রায়ান জি. মার্সডেন, ফিলিপ ডি. নিকোলসন ও জোসেফ এ. বার্নসের একটি দল একটি পর্যবেক্ষণ চালিয়েছিলেন। পর্যবেক্ষণটির কথা মাইনর প্ল্যানেট সেন্টারে প্রতিবেদনের আকারে জানানো হলেও তা আইএইউ সার্কুলার (আইএইউসি) হিসেবে প্রকাশিত হয়নি। স্কট এস. শেপার্ড প্রমুখের পর্যবেক্ষণটি তৎক্ষণাৎ এই পর্যবেক্ষণের সঙ্গে পরস্পর সম্পর্কযুক্ত করানো হয়।
২০০২ সালের অক্টোবর মাসে প্রাতিষ্ঠানিকভাবে এই উপগ্রহটি গ্রিক পুরাণের নদীদেবতা ইনাকাসের কন্যা তথা দেবরাজ জিউসের (জুপিটার) প্রেমিকা থিমিস্টোর নামে এই উপগ্রহটির নামকরণ করা হয়।
বৈশিষ্ট্যসমূহ
থিমিস্টোর কক্ষপথটি বিশেষভাবে লক্ষণীয়। বৃহস্পতির অধিকাংশ প্রাকৃতিক উপগ্রহ এক-একটি স্বতন্ত্র গোষ্ঠীবদ্ধ অবস্থায় বৃহস্পতিকে প্রদক্ষিণ করলেও থিমিস্টোর কক্ষপথ কোনও গোষ্ঠীর অন্তর্ভুক্ত নয়। এই উপগ্রহটি গ্যালিলীয় উপগ্রহসমূহ ও হিমালিয়া গোষ্ঠী নামে পরিচিত অগ্রমুখী অনিয়তাকার উপগ্রহের প্রথম প্রথম গোষ্ঠীর মধ্যপথে অবস্থিত।
মোহাম্মদপুর ইউনিয়ন, সুবর্ণচর
মোহাম্মদপুর বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
আয়তন
মোহাম্মদপুর ইউনিয়নের আয়তন ১২৫.৯৮ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ২৯,৭৩৮ জন।
অবস্থান ও সীমানা
সুবর্ণচর উপজেলার সর্ব-দক্ষিণে মোহাম্মদপুর ইউনিয়নের অবস্থান। এ ইউনিয়নের উত্তরে চর ক্লার্ক ইউনিয়ন, পশ্চিমে মেঘনা নদী ও লক্ষ্মীপুর জেলার রামগতি উপজেলার চর গাজী ইউনিয়ন, দক্ষিণে সন্দ্বীপ চ্যানেল ও হাতিয়া উপজেলার চর ঈশ্বর ইউনিয়ন এবং পূর্বে চট্টগ্রাম জেলার সন্দ্বীপ উপজেলার কালাপানিয়া ইউনিয়ন অবস্থিত।
প্রশাসনিক কাঠামো
মোহাম্মদপুর ইউনিয়ন সুবর্ণচর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার ২৬.৫%। এ ইউনিয়নে ১টি কলেজ এবং ৯টি প্রাথমিক বিদ্যালয় রয়েছে।
শিক্ষা প্রতিষ্ঠান
কলেজ
প্রাথমিক বিদ্যালয়
যোগাযোগ ব্যবস্থা
সুবর্ণচর উপজেলা থেকে থেকে বাস বা সিএনজি যোগে সহজেই মোহাম্মদপুর ইউনিয়ন পরিষদ কমপ্লেক্সে আসা যাবে।
জনপ্রতিনিধি
বর্তমান পরিষদ
পিজুশ হাজারিকা
পিজুশ হাজারিকা|থাম্ব পিজুশ হাজারিকা (পীযুষ হাজৰিকা) আসামের ভারতীয় জনতা পার্টির রাজনীতিবিদ। তিনি ২০১৬ সালে জাগিরোয়াড আসন থেকে আসাম বিধানসভা নির্বাচনে নির্বাচিত হয়েছিলেন।
ব্যক্তিগত জীবন
পিজুশ হাজারিকা আসামের নাগাঁও জেলায় অবস্থিত মরিগাঁয়ের আহুতগুড়িতে মরহুম শিশুরাম হাজারিকা এবং প্রমিলা হাজারিকার জন্মগ্রহণ করেছিলেন। আর্টস ব্যাচেলর হাজারিকা গুয়াহাটির আর্য বিদ্যাপীঠ কলেজ থেকে স্নাতক ডিগ্রি অর্জন করেছিলেন।
২০১১ সালের ১ অক্টোবর, হাজারিকা এমি বড়ুয়াকে বিয়ে করেছিলেন।
মুত্তালিব ইবনে আবদে মানাফ
মুত্তালিব ইবনে আবদে মানাফ মুহাম্মদের পিতামহ আব্দুল মুত্তালিবের চাচা ছিলেন। হাশিম ইবনে আবদে মানাফের ভাই।
নাম ও বংশধারা
মুত্তালিব ইবনে আবদে মানাফ ইবনে কুসাই ইবনে কিলাব ইবনে মাররাহ ইবনে কা’ব ইবনে লুয়াই ইবনে গালিব ইবনে ফিহির ইবনে মালিক ইবনে নাজার ইবনে কিনানা ইবনে খুযায়মা ইবনে মুদরিকা ইবনে ইলয়াস ইবনে মুদির ইবনে নাজার ইবনে মা’দ ইবনে আদনান।
জন্ম
তিনি মক্কায় জন্মগ্রহণ করেন।
পিতা-মাতা
পিতা আবদে মানাফ ইবনে কুসাই। মাতা সালমা বিনতে আমর।
নবীর দাদাকে লালন পালন
আব্দুল মুত্তালিবকে হাশেম ইবনে আবদে মানাফের মৃত্যুর পর তার মা মাতুতালয় ইয়াসরিবে (মদীনা)নিয়ে যান। যেখানে তার লালন-পালন করা হয়। যখন আব্দুল মুত্তালিব কিছু বড় হোন, তার চাচা মুত্তালিব ইবনে আবদে মানাফ তাকে মদীনা থেকে নিয়ে আসতে যান। যখন তার ভাতিজাকে দেখেন তিনি কাঁদতে থাকেন। তার মা সালমা বিনতে আমরের অনুমতি নিয়ে তাকে মক্কায় নিয়ে আসেন।কিন্তু কিছুদিন পর তারও মৃত্যু হয়ে যায়।
মৃত্যু
৫১০খ্রীস্টাব্দে তিনি মৃত্যুবরণ করেন।
চিনিওট
চিনিওট (উর্দু, چنیوٹ) পাকিস্তানের পাঞ্জাব রাজ্যের চিনিট জেলার প্রশাসনিক সদর দপ্তর এটি একটি শহর। চিনাব নদীর তীরে এটি তার অসাধারণ কাঠের আসবাবপত্র, স্থাপত্য ও মসজিদের জন্য সুপরিচিত এবং এটি ওমর হায়াত মহলের বাড়ির জন্যও জনপ্রিয়।
জনসংখ্যার উপাত্ত
১৯৯৮ সালের আদমশুমারি হিসাব অনুযায়ী, চিনিওট জেলার জনসংখ্যা ছিল প্রায় ৯৬৫,১২৪ (যার মধ্য ১৭২,৫২২ নগর অন্তর্ভুক্ত)। এছাড়াও ২০১০ সালের আনুমানিক আদমশুমারি হিসাব অনুযায়ী, চিনিওট শহরের শহুরে জনসংখ্যা ছিল প্রায় ২০১,৭৮১ জন এর মত। এখানকার জনগনের পাঞ্জাবী ভাষায় কথা বলে থাকে।
জলবায়ু
চিনিওট একটি গরম আধা-শুষ্ক জলবায়ু এলাকা। এখানকার আবহাওয়া পরিবর্তনশীল।
অমর চাঁদ জৈন
অমর চাঁদ জৈন আসামের ভারতীয় জনতা পার্টির রাজনীতিবিদ। তিনি ২০১৬ সালে কাটিগোরাহ আসন থেকে আসাম বিধানসভা নির্বাচনে নির্বাচিত হয়েছিলেন।
দিব্য ভাস্কর
দিব্য ভাস্কর (আক্ষরিক অর্থে কমনীয় সুর্য) ভারতের গুজরাত থেকে প্রকাশিত একটি গুজরাটি সংবাদপত্র, ডি বি কর্পোরেশন লিমিটেড এর মালিকানাধীন। এটি গুজরাটের সর্বাধিক প্রচারিত গুজরাটি দৈনিকগুলির মধ্যে অন্যতম।
২০০৩ সালে ভোপাল ভিত্তিক ভাস্কর গ্রুপ আমেদাবাদকে চিহ্নিত করে চতুর্থ সংবাদপত্র হিসাবে দৈনিক ভাস্কার চালু করার জন্য সর্বোচ্চ সম্ভাবনাময় শহর হিসেবে ধরে ১২,০০,০০০ পরিবারে একটি জরিপ পরিচালনা করে। জরিপ অনুসারে ২০০৩ সালের ২৩ শে জুন, আহমেদাবাদে দিব্য ভাস্কর সংবাদপত্রের ৪২২,০০০ অনুলিপি (একটি বিশ্ব রেকর্ড) প্রকাশ ও বিতরণ করেছিল। ১৫ মাসের মধ্যে, এটি গুজরাটের আরও দুটি শহরে প্রবেশ করে: সুরাত এবং বড়োদরা। ভাস্কর গ্রুপের হুমকি মোকাবেলায় শীর্ষস্থানীয় গুজরাটি সংবাদপত্রগুলি রঙিন পৃষ্ঠা, মূল্য হ্রাস এবং বেশ কয়েকটি অফার নিয়ে আসে। তবে, ২০০৯ সালের মধ্যে দিব্যা ভাস্কর বৃহত্তম প্রচারিত গুজরাতি সংবাদপত্রে পরিণত হন।
দিব্য ভাস্কর এবিসি- অডিট ব্যুরো অফ সার্কুলেশন (ভারত) অনুসারে গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ রয়েছে। এটি আহমেদাবাদ, বড়োদরা, সুরাত, রাজকোট, জামনগর, মেহসানা, ভুজ, ভাবনগর (সৌরাষ্ট সমাচার হিসাবে) এবং জুনাগড় (সোরাত ভাস্কর হিসাবে) থেকে প্রকাশিত হয়।
যতীন সরকার
যতীন সরকার (জন্মঃ ১৮ আগস্ট ১৯৩৬), যিনি অধ্যাপক যতীন সরকার নামেই সমধিক পরিচিত, বাংলাদেশের একজন প্রগতিবাদী চিন্তাবিদ ও লেখক।   আজীবন তিনি ময়মনসিংহে থেকেছেন এবং প্রধানত নাসিরাবাদ কলেজে বাংলা বিভাগে অধ্যাপনা করেছেন। তার রচিত গ্রন্থসমূহ তার গভীর মননশীলতা ও মুক্তচিন্তার স্বাক্ষর বহন করে। ১৯৬০-এর দশক থেকে তিনি ময়মনসিংহ শহরের সকল সাংস্কৃতিক কর্মকাণ্ডের সঙ্গে ঘনিষ্ঠভাবে জড়িত ছিলেন। তিনি অসাধারণ বাগ্মিতার জন্য জনপ্রিয়তা অর্জন করেন। ২০১০ খ্রিষ্টাব্দে তাকে স্বাধীনতা দিবস পুরস্কার প্রদান করা হয়।
জন্ম
১৯৩৬ খ্রিষ্টাব্দের ১৮ আগস্ট (বাংলা ১৩৪৩ সনের ২ ভাদ্র) তারিখে যতীন সরকারের জন্ম হয় নেত্রকোণা জেলার কেন্দুয়া উপজেলার চন্দপাড়া গ্রামে।
শিক্ষা ও জীবন
আনুষ্ঠানিক লেখাপড়া শুরু হয় রামপুর ফ্রি বোর্ড প্রাইমারি স্কুলে। ১৯৫৪ খ্রিষ্টাব্দে তিনি মেট্রিক পরীক্ষায় পাস করেন। টিউশনি ক'রে টাকা জমিয়ে ১৯৫৫ খ্রিষ্টাব্দে আইএ-তে ভর্তি হন নেত্রকোণা কলেজে। এ সময় নেত্রকোণা শহরে তিনি লজিং থাকতেন। এ সময় নেত্রকোণা কলেজের ছাত্রসংসদের সাহিত্য সম্পাদক নির্বাচিত হন। আইএ পাশের পর ১৯৫৭ খ্রিষ্টাব্দে ময়মনসিংহের আনন্দমোহন কলেজে বিএ ক্লাশে ভর্তি হন। ১৯৫৯ খ্রিষ্টাব্দে বিএ পরীক্ষা দিয়েই জীবিকার তাগিদে শিক্ষকতা শুরু করেন নেত্রকোণার আশুজিয়া হাইস্কুলে। এরপর তিনি শিক্ষকতা করেন বারহাট্টা সিকেপি পাইলট হাই স্কুলে। ১৯৬১ খ্রিষ্টাব্দে তিনি বাংলা ভাষা ও সাহিত্য অধ্যয়নের জন্য রাজশাহী বিশ্ববিদ্যালয়ে ভর্তি হন। এমএ পাস করেন তিনি ১৯৬৩-তে। এ বছরই তিনি যোগ দেন ময়মনসিংহ জেলার গৌরীপুর হাই স্কুলে বাংলার মাস্টার হিসেবে। পরবর্তী বৎসরে, ১৯৬৪ খ্রিষ্টাব্দে, তিনি ময়মনসিংহ শহরের নাসিরাবাদ কলেজে বাংলা বিষয়ে লেকচারার পদে চাকুরি লাভ করেন। ১৯৬৭ খ্রিষ্টাব্দে কানন আইচ-এর সঙ্গে বিবাহবন্ধনে আবদ্ধ হন। যতীন সরকার এক পুত্র ও এক কন্যা সন্তানের জনক ছিলেন।
সাহিত্য ও সাংস্কৃতিক
১৯৬০ এর দশকের শেষের দিকে, সরকার ময়মনসিংহের সাংস্কৃতিক কর্মকাণ্ডে জড়িত ছিলেন। তার উপস্থিতি শহরে প্রতিটি সাহিত্যিক, সাংস্কৃতিক ও শিক্ষামূলক প্রোগ্রামে অনিবার্য ছিল। তিনি বর্তমানে  সাংস্কৃতিক উদীচী শিল্পী গোষ্ঠীর সভাপতি। ১৯৫৮ সালে প্রতিষ্ঠিত করেন জাতীয় সাংস্কৃতিক।  তিনি দীর্ঘকাল ধরে ময়মনসিংহ প্রেস ক্লাবের সদস্য ছিলেন। ২০০৭ সালে তিনি সমাজ, অর্থনীতি ও রাষ্ট্র নামে একটি পত্রিকা শুরু করেছিলেন।
রাজনৈতিক দর্শন
তিনি সর্বদা মানবাধিকার নিশ্চিতকরণ এবং সামাজিক নিপীড়ন, বৈষম্য ও সাম্প্রদায়িক রাজনীতির প্রতিহত করার জন্য কথা বলেছে। ২৯ এপ্রিল ২০০৬ তারিখে, তিনি জাতীয় নির্বাচন নীতি ও ময়মনসিংহের নাগরিক সমাজের উদ্যোগে আঞ্চলিক সংলাপের সভাপতিত্ব করেন। ২০০৬ সালে বিশ্ব প্রেস ফ্রিডম ডে পালন করে ময়মনসিংহে অনুষ্ঠিত একটি সভাপতিত্বের করেন, সভাপতিত্বকালে তিনি বলেন, এখন সবকিছুই টাকা দিয়ে করা হয় এবং ফলস্বরূপ, সংবাদপত্রের মালিকানা ও নিয়ন্ত্রণের পর থেকে প্রেসের স্বাধীনতা নিশ্চিত করা এত কঠিন। কর্পোরেশন এবং ব্যবসা চুম্বক যারা পুঁজিবাদের পক্ষে কাজ করে এবং পুঁজিবাদী সাম্রাজ্যবাদ এবং বিশ্বায়নের এজেন্ট হিসেবে কাজ করে। অবশ্যই মিডিয়া এবং উন্নয়ন ও দারিদ্র্য বিমোচনের মধ্যে দৃঢ় সম্পর্ক রয়েছে, কিন্তু সমাজ থেকে দুর্নীতি, অবিচার, বৈষম্য ইত্যাদি দূর না হওয়া পর্যন্ত দারিদ্র্য কমিয়ে আনা যাবে না। তিনি সকলকে স্বাধীনতা অর্জনের আহ্বান জানান এবং ধারাবাহিক সংগ্রামের মাধ্যমে নিজের অধিকার প্রতিষ্ঠা করার আহ্বান জানান।  তিনি বিশ্বাস করেন যে ১৯৭২ সালের সংবিধানের ভিত্তিতে ধর্মভিত্তিক রাজনীতি নিষিদ্ধ করা উচিত। তিনিও মনে করেন সংসদ সদস্যগণ আইন ছাড়া অন্য কার্যক্রম জড়িত হওয়া উচিত নয়।
পুরস্কার
২০ ফেব্রুয়ারি ২০০৮, তিনি গবেষণা ও প্রবন্ধের জন্য বাংলা একাডেমী হতে পুরস্কার লাভ করেন। তার পুরস্কার পাওয়ার প্রতিক্রিয়া যতীন সরকার বলেন যে বাংলা একাডেমী পুরস্কার প্রাপ্তি তার জন্য একটি মহান অনুভূতি ছিল।  এর আগে বাংলা একাডেমী তাকে "ডাক্তার মোহাম্মদ এনামুল হক স্বর্ণ পদক" প্রদান করেছিলেন। ২৪ জানুয়ারি  ২০০৬ তারিখে, তিনি 'পাকিস্তানের জন্ম মৃত্যু-দর্শন' শিরোনামের বইয়ের জন্য 'প্রথম আলো বর্ষসেরা বই ১৪১১' পান।  প্রথম আলো ১৪১০ সালে (২০০৪ খ্রি।) বাংলাদেশি লেখকদের সৃজনশীল কাজের স্বীকৃতি দিতে এই পুরস্কারটি চালু করেন। তার প্রাপ্ত অন্যান্য পুরস্কারগুলো হলো নারায়ণগঞ্জ শ্রুতি স্বর্ণপদক, ময়মনসিংহ প্রেস ক্লাব লিটারারি অ্যাওয়ার্ড, খালেকদাদ চৌধুরী সাহিত্য পুরস্কার এবং মনিরুদ্দিন ইউসুফ সাহিত্য অ্যাওয়ার্ড।
প্রকাশনা
এ পর্যন্ত তিনি ১৭ টি শিরোনামে বই প্রকাশ করেছেন। ২০০৫ সালে প্রকাশিত পাকিস্তানের জন্ম মৃতু-দর্শন, তার একটি গুরুত্বপূর্ণ প্রকাশনা বই। ১৯৮৫ সালে বাংলা একাডেমি কর্তৃক প্রকাশিত বাংলাদেশী কাভিগান আরেকটি বই। তার আরো কিছু বই, সাহিত্যের কাছে প্রতাশা, বাঙ্গালী সমাজতন্ত্র ঐতিহ্য, সাংস্কৃতিক সংগ্রাম  , মানব মন, মানব সপ্ন এবংসমাজ বিপ্লব, আমাদের সাংস্কৃতিক দিগ-দিগন্ত , সিরাজউদ্দিন কাশিমপুর  , গল্পে গল্পে বয়ান এবং দিগন্ত নতুনবাধ ও বিজন্মচেতনা।
বিষ্ণু প্রসাদ সরকারি উচ্চ বিদ্যালয়
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ২০টি শাখা রয়েছে। এরমধ্যে প্রভাতী শিফটে ১০টি এবং দিবা শিফটে ১০টি শাখা রয়েছে।
শিক্ষা কার্যক্রম
বিদ্যালয়টিতে শুধুমাত্র ছেলেদের অধ্যয়নের সুযোগ থাকে। পূর্বে, ২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সংঘ
এ বিদ্যালয়ে ০৩টি সংগঠন আছে।
সোহিনী সেনগুপ্ত
সোহিনী সেনগুপ্ত একজন ভারতীয় চলচ্চিত্র ও নাট্য অভিনেত্রী। তার পিতা হলেন অভিনেতা রুদ্রপ্রসাদ সেনগুপ্ত এবং মাতা হলেন স্বাতীলেখা সেনগুপ্ত, যাঁরা দুইজনেই নাটকেও সক্রিয়। সোহিনী সেনগুপ্ত বাংলা থিয়েটার নান্দীকারের অন্যতম শীর্ষস্থানীয় অভিনেত্রী। গোষ্ঠীর সদস্য হিসাবে তিনি দেবশংকর হালদার, সুমন্ত গঙ্গোপাধ্যায় এবং পার্থপ্রতিম দেবের মতো শীর্ষস্থানীয় নাট্য ব্যক্তিত্বদের সাথে কাজ করেছেন এবং থিয়েটারে অবদানের জন্য ২০০৭ সালে সঙ্গীত নাটক অকাদেমির পক্ষ থেকে ‘ওস্তাদ বিসমিল্লাহ খান যুব পুরস্কার’ পেয়েছিলেন। তিনি ২০০০ সালে অপর্ণা সেনের পারমিতার একদিন চলচ্চিত্রে পার্শ্ব চরিত্রে অভিনয় করেন, যার জন্য তিনি ২০০০ সালের জাতীয় চলচ্চিত্র পুরস্কারে সেরা সহায়ক অভিনেত্রীর পুরস্কার অর্জন করেছিলেন।
ব্যক্তিগত জীবন
সেনগুপ্ত জন্মগ্রহণ করেন কলকাতায়। তার বাবা-মা রুদ্রপ্রসাদ সেনগুপ্ত ও স্বাতীলেখা সেনগুপ্ত। অভিনেতা গৌতম ভট্টাচার্যের সাথে তার বিয়ে হয়েছিল এবং ২০০৬ সালে তাঁদের বিবাহ বিচ্ছেদ হয়ে যায়। এর পর তিনি ২০১৩ সালে তার সহ-অভিনেতা সপ্তর্ষি মৌলিক-কে আনুষ্ঠানিক ভাবে বিয়ে করেন।
৯৯ নং ওয়ার্ড, কলকাতা পৌরসংস্থা
<templatestyles src="Module:Infobox/styles.css"> ওয়ার্ড নং ৯৯, কলকাতা পৌরসংস্থার একটি প্রশাসনিক বিভাগ কলকাতা পৌরসংস্থার, বরো নং ১০ অংশগুলি আচ্ছাদন যাদবপুর (শ্রী কলোনী), Baghajatin (Vidhyasagar কলোনী) এবং গড়িয়া মধ্যে (গাঙ্গুলী বাগান) এলাকাগুলোর দক্ষিণ কলকাতার মধ্যে, ভারতীয় পশ্চিমবঙ্গ রাজ্য ।
ভূগোল
৯৯ নং ওয়ার্ডটি রায়পুর রোড (পূর্ব) দ্বারা উত্তরে সীমানাযুক্ত; পূর্বে রাজা সুবোধ চন্দ্র মল্লিক রোড; রায়পুর মন্ডল পাড়া রোডের দক্ষিণে; এবং পশ্চিমে রায়পুর রোড। `
ওয়ার্ডটি কলকাতা পুলিশের নেতাজি নগর থানা দ্বারা পরিবেশিত হয়।
পাটুলি মহিলা থানার এখতিয়ার রয়েছে দক্ষিণ শহরতলির বিভাগের অধীনস্থ সমস্ত পুলিশ জেলার উপর। নেতাজি নগর, যাদবপুর, কসবা, রিজেন্ট পার্ক, বাঁশদ্রোনি, গারফা এবং পাটুলি।
জনসংখ্যা
ভারতের ২০১১ সালের আদমশুমারি অনুসারে, ৯৯ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল ২৬,৭৩৯ জন, যার মধ্যে ১৩,৩০৫ (৫০%) পুরুষ এবং ১৩,৪৩৪ (৫০%) মহিলা। 6 বছরের নিচে জনসংখ্যা ছিল ১,৫১৯ জন। ৯৯ নং ওয়ার্ডে মোট শিক্ষিতের সংখ্যা ছিল ২৪,১৫৮ (৬ বছরের বেশি জনসংখ্যার ৯৫.৭৯%)।
অসমীয়া ভাষার রোমানীকরণ
অসমীয়া ভাষার রোমানীকরণ হয়েছে অসমীয়া ভাষাকে রোমান লিপিতে উপস্থাপন করা। অসমীয়া ভাষার জন্যে অনেক রোমানীকরণ ব্যবহার করা হয়।
রোমানীকরণগুলির তুলনা
নিচে অসমীয়া অক্ষর এবং "আইপিএ"র রোমানীকরণগুলিকে উল্লেখ করা হয়েছে।
উদাহরণ
নিচের তালিকায় উপরে উল্লেখিত রোমানীকরণগুলির উদাহরণ দেয়া হয়েছে।
ভবেশ কালিতা
ভবেশ কালিতা আসামের ভারতীয় জনতা পার্টির রাজনীতিবিদ। তিনি রাঙ্গিয়া থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
অল ইন্ডিয়া ইনস্টিটিউট অফ মেডিক্যাল সায়েন্সেস, বিলাসপুর
অল ইন্ডিয়া ইনস্টিটিউট অফ মেডিক্যাল সায়েন্সেস, বিলাসপুর ( এইমস বিলাসপুর ) একটি পাবলিক ইনস্টিটিউট। মেডিকেল স্কুল এবং হাসপাতালটি ভারতের হিমাচল প্রদেশের বিলাসপুরে অবস্থিত এবং এটি অল ইন্ডিয়া ইনস্টিটিউট অফ মেডিকেল সায়েন্সেস (এআইআইএমএস) এর মধ্যে একটি। ৪ অক্টোবর ২০১৭ সালে প্রধানমন্ত্রী নরেন্দ্র মোদি ইনস্টিটিউটের ভিত্তিপ্রস্তর স্থাপন করেন। এবং ০৫ অক্টোবর ২০২২ সালে উদ্বোধন করা হয়েছিল
মিলড্রেড ন্যাটউইক
মিলড্রেড ন্যাটউইক (১৯ জুন ১৯০৫ - ২৫ অক্টোবর ১৯৯৪) ছিলেন একজন মার্কিন অভিনেত্রী। মঞ্চ, চলচ্চিত্র ও টেলিভিশনে তার অভিনয় জীবনের ব্যপ্তি ছিল পঞ্চাশ বছরের অধিক। তিনি বেয়ারফুট ইন দ্য পার্ক (১৯৬৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৫৭ সালে দ্য ওয়াল্ট্‌জ অব দ্য টোরিয়াডর্স ও ১৯৭২ সালে সেভেনটি, গার্লস, সেভেনটি নাটকে অভিনয়ের জন্য দুটি টনি পুরস্কারের মনোনয়ন লাভ করেন। তিনি দ্য স্নুপ সিস্টার্স মিনি ধারাবাহিকে অভিনয় করেন ১৯৭৪ সালে প্রাইমটাইম এমি পুরস্কার অর্জন করেন।
পোলীয় ফুটবল অ্যাসোসিয়েশন
পোলীয় ফুটবল অ্যাসোসিয়েশন (Polski Związek Piłki Nożnej, Polish Football Association; এছাড়াও সংক্ষেপে পিএফএ নামে পরিচিত) হচ্ছে পোল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালের ২০শে ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৬ বছর পর ১৯৫৫ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর পোল্যান্ডের রাজধানী ওয়ারশে অবস্থিত।
এই সংস্থাটি পোল্যান্ডের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে একস্ত্রাকলাসা, আই লিগা, পোলীয় কাপ এবং পোলীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে পোলীয় ফুটবল অ্যাসোসিয়েশনের সভাপতির দায়িত্ব পালন করছেন জবিগনিয়েভ বোনিয়েক এবং সাধারণ সম্পাদকের দায়িত্ব পালন করছেন মাচি সাভিৎস্কি।
ইতিহাস
পূর্বে অস্ট্রীয় ফুটবল ইউনিয়নের অংশ ছিল স্বায়ত্তশাসিত পোলিশ ফুটবল ইউনিয়ন (পিএফইউ); এ থেকে বিচ্ছিন্ন হয়ে ১৯১৯ সালের ২০শে ডিসেম্বর তারিখে সম্পূর্ণ স্বাধীন ফেডারেশন প্রতিষ্ঠিত হয়েছিল। পিএফইউ লুভুতে ১৯১১ সালের ২৫শে জুন তারিখে প্রতিষ্ঠিত হয়েছিল। ১৯১১ এবং ১৯১৯-এর মধ্যে পোল্যান্ডের জাতীয় দল জার্নি লুয়ের স্টেডিয়ামে তিনটি খেলা খেলেছিল। দলটি মূলত লুভু শহরের খেলোয়াড়দের সমন্বয়ে গঠিত হয়েছিল।
২০০৮ সালের সেপ্টেম্বরে, পিএজেডপিএনের নেতৃত্বকে "ধারাবাহিকভাবে এবং সুস্পষ্টরূপে তার বিধিমালার লঙ্ঘন করার জন্য" পোলীয় অলিম্পিক কমিটি স্থগিত করেছিল। এক বছর আগে, পোলীয় ক্রীড়া মন্ত্রকও পিজেডপিএনের দুর্নীতির সমাধানের চেষ্টা করেছিল, তবে ফিফার দ্বারা স্থগিতের হুমকি দেওয়া হয়েছিল, যা কোনও প্রকারের সরকারি হস্তক্ষেপকে নিষিদ্ধ করেছে। ৩০শে অক্টোবর ২০০৮ সালে গ্রজেগোর্স লাটো পিজেপিএন-এর সভাপতি হন। ২৬শে অক্টোবর ২০১২ সালে, ১১৮ জন প্রতিনিধিদের কাছ থেকে ৬১টি ভোট পেয়ে জিবিনউভ বোনিয়েক সভাপতি নির্বাচিত হয়েছিলেন। এই ফুটবল অ্যাসোসিয়েশন ২০১৯ ফিফা অনূর্ধ্ব-২০ বিশ্বকাপের সময় তার শতবর্ষ পূরণ করে।
আলাঁ রোবের
আলাঁ রোবের (Alain Robert,জন্মনাম Robert Alain Philippe; জন্ম ৭ আগট, ১৯৬২) একজন ফরাসি শৈলারোহী (প্রাকৃতিক শিলা বা পাথরে আবৃত পাহাড়ে আরোহণকারী) এবং শহুরে আরোহী (শহরের বিভিন্ন উচ্চ ভবনে আরোহণকারী)। ফরাসি মাকড়সামানব হিসেবে তিনি খ্যাত। এছাড়া মানব মাকড়সা নামেও তিনি সুপরিচিত। বিশ্বের বিভিন্ন সুউচ্চ ভবনে কোন ধরনের যন্ত্রপাতি বা দড়ির ব্যবহার ছাড়াই আরোহণ করার জন্য রোবের বিখ্যাত। তবে ভবনে আরোহণের সময় তার সাথে সাধারণত চকের একটি ব্যাগ এবং একজোড়া অতিরিক্ত জুতা থাকে।
আরোহণ
রোবের বিশ্বের বিভিন্ন সুউচ্চ ভবনে আরোহণ করেছেন, এর মধ্যে রয়েছে দুবাই-এর বুর্জ খলিফা, প্যারিসের আইফেল টাওয়ার ও মোঁপারনাস টাওয়ার, সিডনি অপেরা হাউসসহ বিশ্বের বেশ কয়েকটি উচ্চতম ভবন। ১৯৯৭ সালে তিনি কুয়ালা লামপুরের পেট্রোনাস টুইন টাওয়ারে আরোহণের চেষ্টা চালান, তবে ৬০তম তলায় গিয়ে তিনি পুলিশের হাতে আটক হন। ১৯৯৯ সালে তিনি শিকাগোর বিখ্যাত সিয়ার্স টাওয়ারে সফলভাবে আরোহণ করেন। ড্যান গুডউইনের পরে দ্বিতীয় ব্যক্তি হিসেবে তিনি এই আরোহণ করেন। ১৯৯৯ সালের জুনে রোবের পোল্যান্ডের রাজধানী ওয়ারশ-এর ১৭০ মিটার উচ্চতাবিশিষ্ট ম্যারিয়ট হোটেলের শীর্ষে আরোহণ করেন। ২০০০ সালে রবার্ট প্যারিসের বিখ্যাত লুক্সর ওবেলিস্কে উঠেন।
২০০৩ সালে রোবের সংযুক্ত আরব আমিরাতের ২০০ মিটার উচ্চতাবিশিষ্ট ন্যাশনাল ব্যাংক অব আবু ধাবি ভবনে বৈধভাবে আরোহণ করেন। তার এই আরোহণ প্রায় ১০০,০০০ জন মানুষ উপস্থিত থেকে দেখে। প্রচারের স্বার্থে বিভিন্ন ভবনে আরোহণের জন্য রোবেরকে অর্থ প্রদানের প্রস্তাব করেন অনেকে। ২০০৩ সালের মে মাসে লন্ডনের লয়েডস বিল্ডিং-এ আরোহণের জন্য তাকে ১৮,০০০ মার্কিন ডলারের প্রস্তাব দেয়া হয়। তিনি এই প্রস্তাব গ্রহণ করেছিলেন। এই আরোহণের উদ্দেশ্য ছিল ব্রিটিশ টেলিভিশন চ্যানেল স্কাই মুভিজ-এ স্পাইডারম্যান চলচ্চিত্রটির আনুষ্ঠানিক মুক্তির প্রচারণা। ২০০৪ সালের অক্টোবরে ফরাসী তেল কোম্পানি তোতাল-এর ১৮৭ মিটার উচ্চতাবিশিষ্ট সদর দপ্তর ভবনে স্পাইডারম্যানের পোশাক পরে আরোহণ করেন।
২০০৬ সালের সেপ্টেম্বরে রোবের লিথুনিয়ার সর্বোচ্চ ভবন ইউরোপা টাওয়ারে আরোহণ করেন। ভবনটি ১৪৮ মিটার উচ্চতাবিশিষ্ট। অপ্টিমাস নামের একটি মোবাইল সেবাদাতা প্রতিষ্ঠানের বিজ্ঞাপনের অংশ হিসেবে ঐ বছরেই তিনি পর্তুগালের তরে ভাস্কো ডা গামা নামের একটি উচ্চ ভবনে আরোহণ করেন। ২০০৬ সালের শেষে তিনি মেক্সিকোর সান্তা ফে ওয়ার্ল্ড প্লাজায় আরোহণ করেন। ২০০৭ সালের ফেব্রুয়ারিতে রোবের আবু ধাবি ইনভেস্টমেন্ট অথোরিটি সদর দপ্তর ভবনে বৈধভাবে আরোহণ করেন।
২০০৮ সালের ৫ জুন রোবের নিউ ইয়র্ক টাইমস ভবনে আরোহণ করেন। আরোহণে শেষে তিনি বৈশ্বিক উষ্ণতা বৃদ্ধি সম্পর্কে সচেতনতামূলক একটি ব্যানার প্রদর্শন করেন এবং এর পরপরেই পুলিশ তাকে অবৈধ আরোহণের জন্য গ্রেপ্তার করেন। ব্যানারে লেখা ছিল “বৈশ্বিক উষ্ণতার কারণে ৯/১১-এর চেয়েও বেশি সংখ্যক মানুষ প্রতি সপ্তাহে মারা যায়।”
২০০৯ সালের জি-২০ লন্ডন সম্মেলন চলকালে রোবের লয়েডস বিল্ডিং-এর ৯ম তলায় আরোহণ করে ১০০ ফিটের একটি ব্যানার প্রদর্শন করেন, যাতে লেখা ছিল পৃথিবীকে রক্ষার জন্য ১০০ মাস অবশিষ্টি রয়েছে।
২০০৯ সালের জুনে তিনি সিডনির আরবিএস টাওয়ারের ৪১তম তলায় আরোহণ করেন। নিচে নেমে এলে পুলিশ তাকে গ্রেপ্তার করে।
২০১১ সালের মার্চে তিনি বিশ্বের সর্বোচ্চ ভবন বুর্জ খলিফায় (৮২৮ মিটার) আরোহণ করেন। এই আরোহণে তার ছয় ঘণ্টার কিছু বেশি সময় লাগে। তবে নিরাপত্তাজনিত নিয়ম পালনের স্বার্থে তিনি একটি দড়ির ব্যবহার করেন।
২০১১ সালের সেপ্টেম্বরে মস্কো সরকারী বিশ্ববিদ্যালয়ের ২৪০ মিটার উচ্চতার কেন্দ্রীয় টাওয়ারে আরোহণকরেন। ২০১২ সালে দোহার ৩০০ মিটার উচ্চতার অ্যাস্পায়ার টাওয়ারে সবচেয়ে কম সময়ে (১ ঘণ্টা, ৩৩ মিনিট, ৪৭ সেকেন্ড) আরোহণের মাধ্যমে গিনেজ বিশ্ব রেকর্ড অর্জন করেন।
উল্লেখযোগ্য আরোহণ
নিম্নের তালিকায় রোবের কর্তৃক আরোহণ করা বিশ্বের বিভিন্ন উল্লেখযোগ্য ভবন ও স্থাপনার উল্লেখ করা হয়েছে :
হ হোয়াং-ওক
সুরিরত্না (শ্রীরত্না) নামে পরিচিত হ হোয়াং-ওক ছিলেন এক প্রসিদ্ধ রাণী যার কথা ত্রয়োদশ শতাব্দীর কোরীয় উপাখ্যান সামগুগ ইয়ুসা-তে উল্লিখিত রয়েছে। সামগুগ ইয়ুসা অনুযায়ী তিনি দূরের এক রাজার, "আয়ুতা" থেকে নৌকায় করে আসেন এবং ১৬ বছর বয়সে, গুমগোয়ান গায়া-র রাজা সুরো-র সাথেই বিবাহ বন্ধনে আবদ্ধ হয়ে গুমগোয়ান গায়া-র প্রথম রাণী হন। বর্তমানে ছয় মিলিয়নের বেশি কোরিয়ান মানুষ, বিশেষ করে গিমহে কিম, হো এবং লি বংশের মানুষজন নিজেদের, এই রাণীর ও রাজা সুরো-র সাথে তাঁর ১২ সন্তানের বংশোদ্ভূত বলে মনে করেন। মনে করা হয়, তাঁর জন্মভূমি ভারতবর্ষের এক রাজ্য। দক্ষিণ কোরিয়ার গিমহে-তে একটি সমাধিসৌধ আছে যেটি রাণী সুরিরত্নার বলে মনে করা হয়। এছাড়াও ভারতবর্ষের অযোধ্যায় তাঁর একটি স্মৃতিসৌধ আছে। কেন্দ্র|থাম্ব|রাজকুমারী হো হোয়াং-ওকের (সুরিরত্ন) একটি স্মারক ২৫.০০ টাকা ডাকটিকিট ২০১৯ সালে ভারত জারি করেছিল। কেন্দ্র|থাম্ব|রানী হো হোয়াং-ওকের (সুরিরত্ন) একটি স্মারক ৫.০০ টাকা ডাকটিকিট ২০১৯ সালে ভারত জারি করেছিল।
উৎস
হো-এর কিংবদন্তি গারাকগুকগি-তে (গারাক রাজ্যের রেকর্ড) পাওয়া যায় যা বর্তমানে হারিয়ে গেছে, কিন্তু সামগুক ইউসা-তে এর উল্লেখ রয়েছে। কিংবদন্তি অনুসারে, হো ছিলেন "আয়ুতা রাজ্যের" রাজকুমারী। বর্তমান রেকর্ডগুলি আয়ুতাকে শুধুমাত্র  একটি দূরবর্তী দেশ হিসেবে চিহ্নিত করে। লিখিত প্রমাণ এবং জনপ্রিয় সংস্কৃতি, প্রায়শই ভারতের সাথে আয়ুতাকে যুক্ত করে তবে ভারতে এই কিংবদন্তির কোন রেকর্ড নেই। কিম বিউয়ং-মো নামক হানিয়াং বিশ্ববিদ্যালয়ের একজন নৃবিজ্ঞানী, ফোনেটিক মিলের ভিত্তিতে ভারতের অযোধ্যার সাথে আয়ুতাকে চিহ্নিত করেছেন। গ্রাফটন কে. মিনটজ্ এবং হা তেহাং জানালেন যে কোরিয়ান রেফারেন্সটি আসলে থাইল্যান্ডের আয়ুথায়া রাজ্যের। যাইহোক, জর্জ কোডেসের মতে, সামগুক ইউসার রচনার পর, ১৩৫০ সাল পর্যন্ত সেই থাই শহরটি প্রতিষ্ঠিত হয়নি।
অন্য একটি তত্ত্ব অনুসারে, আয়ুতা রাজ্য (হাঙ্গুল: 아유타국, Hanja: 阿踰陁國) হল আয় সাম্রাজ্য-এর একটি ভুল অনুবাদ, যা প্রাচীন তামিলকামের পান্ডিয়ান সাম্রাজ্যের অংশ (দক্ষিণ ভারতে) । তার আগমনের সময়, রাজকুমারী হো হোয়াং-ওক তার সাথে পান্ড্যের প্রতীক বহন করেছিলেন: ‘যমজ মাছ’ এবং ‘ত্রিশূল’।
সুরোর সাথে বিয়ে
তাদের বিয়ের পর, হও রাজা সুরোকে বলেছিলেন যে তার বয়স 16 বছর। [20] [21] তিনি তার প্রদত্ত নাম "হোয়াং-ওক" ("ইয়েলো জেড", 황옥, 黃玉) এবং তার পারিবারিক নাম "হ" (허, বা "Hurh" 許) হিসাবে বলেছিলেন। তিনি কীভাবে গয়াতে এসেছিলেন তা বর্ণনা করেছেন এভাবে: স্বর্গীয় প্রভু (সাঙ্গে জে) তার পিতামাতার স্বপ্নে আবির্ভূত হন। তিনি তাদের হওকে সুরোর কাছে পাঠাতে বলেছিলেন, যিনি গয়ার রাজা হিসাবে নির্বাচিত হয়েছিলেন। স্বপ্নে দেখা গেল রাজা তখনও রানী পাননি। হওর বাবা তখন তাকে সুরোতে যেতে বলেন। দুই মাস সমুদ্র ভ্রমণের পর, তিনি বন্ডকে খুঁজে পান, একটি পীচ যা প্রতি ৩,০০০ বছরে ফল দেয়।
কিংবদন্তি অনুসারে, রাজা সুরোর দরবারীরা তাকে দরবারে আনা দাসীদের মধ্য থেকে একজন স্ত্রী নির্বাচন করার জন্য অনুরোধ করেছিলেন। যাইহোক, সুরো বলেছিলেন যে তার স্ত্রী নির্বাচন স্বর্গ দ্বারা আদেশ হবে। তিনি ইউচন-গানকে একটি ঘোড়া এবং একটি নৌকা নিয়ে রাজধানীর দক্ষিণে একটি দ্বীপ ম্যাংসান-ডোতে যাওয়ার নির্দেশ দেন। ম্যাংসান, ইউচন একটি লাল পাল এবং একটি লাল পতাকা সহ জাহাজ দেখেছিলেন। তিনি জাহাজে রওনা হন, এবং এটিকে কায়া (বা গয়া, বর্তমান গিমহে) তীরে নিয়ে যান। আরেকজন অফিসার, সিনগুইগান প্রাসাদে গিয়ে রাজাকে জাহাজের আগমনের কথা জানান। রাজা জাহাজের যাত্রীদের রাজপ্রাসাদে নিয়ে যাওয়ার জন্য নয়টি গোত্র প্রধানকে পাঠালেন।
রাজকুমারী হও বলেছিলেন যে তিনি অপরিচিতদের সাথে যাবেন না। তদনুসারে, রাজা রাজপ্রাসাদের কাছে একটি পাহাড়ের ঢালে একটি তাঁবু স্থাপনের নির্দেশ দেন। রাজকুমারী তখন তার দরবারী ও দাসদের নিয়ে তাঁবুতে উপস্থিত হলেন। দরবারীদের মধ্যে সিন পো (বা সিন বো, 신보, 申輔) এবং চো কুয়াং (বা জো গুয়াং, 조광, 趙匡) অন্তর্ভুক্ত ছিল। তাদের স্ত্রী ছিলেন যথাক্রমে মোজং (모정, 慕貞) এবং মোরিয়াং (모량, 慕良)। বিশজন ক্রীতদাস সোনা, রৌপ্য, গহনা, সিল্ক ব্রোকেড এবং খাবারের পাত্র বহন করত। রাজাকে বিয়ে করার আগে, রাজকন্যা তার সিল্কের ট্রাউজার্স খুলে ফেললেন (সামগুক ইউসার একটি ভিন্ন বিভাগে একটি স্কার্ট হিসাবে উল্লেখ করা হয়েছে) এবং সেগুলি পাহাড়ের আত্মাকে দান করেছিলেন। রাজা সুরো তাকে বলেন যে তিনিও হওর আগমন সম্পর্কে আগে থেকেই জানতেন এবং তাই তার দরবারীদের দ্বারা সুপারিশকৃত কুমারীদের বিয়ে করেননি।
যখন রাণীর কিছু এসকর্ট বাড়ি ফিরে যাওয়ার সিদ্ধান্ত নেয়, তখন রাজা সুরো তাদের প্রত্যেককে ত্রিশটি হেমপেন কাপড়ের রোল দেন (একটি রোল 40 গজের ছিল)। তিনি প্রত্যেককে ফেরার যাত্রার জন্য দশ বস্তা চালও দেন। রাণীর মূল কাফেলার একটি অংশ, দুই দরবারী এবং তাদের স্ত্রী সহ, তার সাথেই থেকে যায়। রানীকে অভ্যন্তরীণ প্রাসাদে একটি বাসস্থান দেওয়া হয়েছিল, যখন দুই দরবারী এবং তাদের স্ত্রীদের আলাদা বাসস্থান দেওয়া হয়েছিল। তার কাফেলার বাকিদের বিশটি কক্ষের একটি গেস্ট হাউস দেওয়া হয়েছিল।
বংশধর
রাণী “হ” এবং রাজা “সুরোর” বারোটি (12টি) সন্তান ছিল এবং জ্যেষ্ঠ পুত্র ছিল “গ্যোদিং”(거등; Geodeung)।
রাণী “হ” রাজা সুরোকে অনুরোধ করেছিলেন যে তাদের দুটি সন্তানকে রাণীর নামের  প্রথম উপাধি ধারণ করতে দিতে।  কিংবদন্তি বংশগত নথিগুলি থেকে জানা গেছে যে “গিমহ্যা হ্” বংশের (Gimhae Heo) উৎপত্তি এই দুই সন্তানের থেকে। এবং “গিমহ্যা কিম”(Gimhae Kim) বংশের  উৎপত্তি বাকি আটটি পুত্রের থেকে, এবং একইভাবে “ইনছ্যন”(Incheon) বংশেরও তাই।
জিলবুরামের (Jilburam) মতে, অবশিষ্ট পুত্ররা তাদের মামা “পো-ওক্”(Po-ok)-এর পদাঙ্ক অনুসরণ করে বৌদ্ধ ধ্যানে আত্মনিয়োগ করেছিল বলে জানা যায়।  তাদের নাম ছিল হেজিন (Hyejin), গাকচো(Gakcho), জিগাম (Jigam), দংগিওন (Deonggyeon), দুমু (Dumu), জংহং (Jeongheong) এবং গেজাং (Gyejang)। মোটামুটিভাবে, ষাট লক্ষের বেশি কোরীয়রা রাণী “হ্যো”-এর  বংশের সাথে যুক্ত রয়েছে, তা ধারণা করা হয়।
বাকি দুটি সন্তান ছিল কন্যা যারা যথাক্রমে  “তালহ্যা” (Talhae)-র  পুত্র এবং সিল্লার(Shilla) একজন সম্ভ্রান্তের সাথে বিবাহ করেছিলেন।
কিংবদন্তি বলেন যে, রাণী একশো সাতান্ন (157) বছর বয়সে মারা যান।
দক্ষিণ কোরিয়ার প্রাক্তন রাষ্ট্রপতি “লি মিউং-বাকের” (Lee Myung-Bak) স্ত্রী “কিম ইউন-ওক্” (Kim Yoon-Ok), -এর পূর্বপুরুষ রাজপরিবারের অংশ বলে মনে করা হয়।
সমাধি
থাম্ব|কোরিয়ার গিমহায়ে সুরোর রানীর (রাণী হ হোয়াং-ওক) সমাধি হ্ হোয়াং-ওক্(Heo Hwang-Ok) এবং সুরোর(Suro) সমাধিগুলি দক্ষিণ কোরিয়ার গিমহে(Gimhae)-তে অবস্থিত।  ঐতিহ্যগতভাবে একটি প্যাগোডা(Pagoda) যেটিকে রাণীর জাহাজে করে কোরিয়ায় আনা হয়েছে, সেটিকে তার কবরের কাছেই রাখা হয়েছে।  সামগুক ইউসা (Samguk Yusa) থেকে জন্য গেছে যে, সমুদ্রের দেবতাকে শান্ত করার জন্য এবং জাহাজটিকে যেতে দেওয়ার জন্য রাণীর জাহাজে প্যাগোডা(Pagoda) তৈরি করা হয়েছিল। এই প্যাগোডার অস্বাভাবিক এবং বিচিত্র রূপ, কোরিয়ার বাকি যেকোনো প্যাগোডার(Pagoda) থেকে আলাদা ছিল, যেটি বিশ্বাসের প্রতীক বলে মনে করা হয়।
সামগুক ইউসা(Samguk Yusa)-র একটি অনুচ্ছেদে উল্লেখ করা রয়েছে যে, রাজা “জিলজি” (질지 ; Jilji) পূর্বপুরুষ রাণী “হ্যো”-র  জন্য একটি বৌদ্ধ মন্দির তৈরি করেছিলেন যেখানে রাণী “হ্যো” এবং রাজা “সুরো” বিয়ে করেছিলেন।[26]  তিনি মন্দিরটিকে “ওয়াংহুসা” ("রানির মন্দির") নামে অভিহিত করেছিলেন এবং এতে দশ গিওল(Gyeol) উপবৃত্তির জমি প্রদান করেছিলেন।[26] ভূমির উর্বরতার উপর নির্ভর করে 2.2 একর থেকে 9 একর (8,903–36,422 m2) আকারের একটি গিওল “gyeol or kyŏl “(결 বা 結)। সামগুক ইউসাতে এটিও উল্লেখ রয়েছে যে, মন্দিরটি 452 সালে নির্মিত হয়েছিল। যেহেতু পঞ্চম শতাব্দীর গয়াতে বৌদ্ধধর্ম গৃহীত হওয়ার অন্য কোন নথির উল্লেখ নেই, তাই আধুনিক পণ্ডিতরা এটিকে বৌদ্ধ মন্দিরের পরিবর্তে একটি  “পৈতৃক বা পূর্বপুরুষের মন্দির”(Anceatral Shrine) হিসেবে ব্যাখ্যা করেছেন।
অযোধ্যায় স্মৃতিসৌধ
2001 সালে, হ হোয়াং-ওক্ (Heo Hwang-Ok)- এর একটি স্মারক(Memorial) একটি কোরীয় প্রতিনিধির দলের দ্বারা উদ্বোধন করা হয়েছিল, যেখানে এক শতাধিক ঐতিহাসিক এবং সরকারী প্রতিনিধি অন্তর্ভুক্ত ছিলেন।  2016 সালে,  কোরীয় প্রতিনিধির দল স্মৃতিসৌধের উন্নয়নের প্রস্তাব করেছিল।  প্রস্তাবটি উত্তরপ্রদেশের তৎকালীন মুখ্যমন্ত্রী অখিলেশ যাদব(Akhilesh Yadav) গ্রহণ করেছিলেন। দীপাবলি উদযাপনের প্রাক্কালে 2018 সালের 6ই নভেম্বর, দক্ষিণ কোরিয়ার ফার্স্ট লেডি(First Lady) “কিম জং-সুক”, যিনি হলেন দক্ষিণ কোরিয়ার প্রাক্তন রাষ্ট্রপতি “লি মিউং-বাকের”(Lee Myung-Bak) স্ত্রী, তিনি বিদ্যমান স্মৃতিসৌধের সম্প্রসারণ ও সৌন্দর্যায়নের ভিত্তিপ্রস্তর স্থাপন করেন।  তিনি রাণী “হ্যো”- এর স্মৃতিসৌধে শ্রদ্ধাঞ্জলি নিবেদন করেছিলেন, স্মৃতিসৌধের আপগ্রেড ও সৌন্দর্যায়নের জন্য আয়োজিত অনুষ্ঠানে যোগদান দিয়েছিলেন এবং বর্তমান মুখ্যমন্ত্রী যোগী আদিত্যনাথের(Yogi Adityanath) সাথে অযোধ্যায় বিস্তৃতভাবে উৎযাবিত “দীপাবলী” উৎসবে  অংশ নিয়েছিলেন, যার  মধ্যে সাংস্কৃতিক অনুষ্ঠান এবং সরায়ু নদীর (Sarayu River) তীরে তিন লক্ষের বেশি (300,000+) আলোকসজ্জা অন্তর্ভুক্ত ছিল।
প্রতিবেদন অনুযায়ী জানা যায়, শত শত দক্ষিণ কোরিয়ার মানুষেরা প্রতি বছর তাদের কিংবদন্তি রাণী “হ হোয়াং-ওক্”কে শ্রদ্ধাঞ্জলি জানাতে অযোধ্যায় যান।
গণমুক্তি ফৌজ
গণমুক্তি ফৌজ কুষ্টিয়ার বিভিন্ন রাজনৈতিক দলের নেতাদের পৃষ্ঠপোষকতা পেয়েছে। গণমুক্তি ফৌজের এক নেতার মতে, কুষ্টিয়া জেলা আওয়ামী লীগের সহ-সভাপতি হাজী রবিউল ও সাধারণ সম্পাদক আজগর আলী এর পৃষ্ঠপোষক। দক্ষিণ এশীয় সন্ত্রাসবাদ পোর্টাল দলটিকে "নিষ্ক্রিয় সন্ত্রাসবাদী/বিদ্রোহী গোষ্ঠী" হিসেবে বর্ণনা করেছে।
ইতিহাস
২০০৫ সালের এপ্রিলে, গণমুক্তি ফৌজের একজন কর্মী জাহিদ মাস্টারকে বাংলাদেশ পুলিশ কুমিল্লা জেলা থেকে গ্রেপ্তার করে এবং কুষ্টিয়া জেলায় নিয়ে যায়। অস্ত্র উদ্ধারের জন্য তাকে একটি স্থানে নিয়ে যাওয়ার সময় র‌্যাপিড অ্যাকশন ব্যাটালিয়ন ইউনিটের ওপর হামলা করা হয়। এরপর বন্দুকযুদ্ধে জাহিদ মাস্টার ও গণমুক্তি ফৌজের আরেক সদস্য নিহত হন।
২০০৯ সালের ১৭ মার্চ গণমুক্তি ফৌজ ফ্লায়ার বিতরণ করে এবং কুষ্টিয়া জেলার হত্যা করা হবে লোকদের একটি তালিকা প্রকাশ করেন। ২৭ জুলাই ২০১০ তারিখে, বাংলাদেশ মহিলা আওয়ামী লীগের একজন প্রাক্তন নেতাসহ গণমুক্তি ফৌজের দুই কর্মীকে অস্ত্র চোরাচালানের দায়ে যাবজ্জীবন কারাদণ্ড দেওয়া হয়।
গণমুক্তি ফৌজের প্রধান আমিনুল ইসলাম মুকুলকে ২০১০ সালে ভারতে অভিবাসন জালিয়াতির অভিযোগে আটক করা হয় এবং এক বছরের কারাদণ্ড দেওয়া হয়। ২০১৩ সালের ১লা জুন, র‍্যাপিড অ্যাকশন ব্যাটালিয়ন তার স্ত্রী সাহিদা খাতুনকে গ্রেপ্তার করে।
২৬ জুন ২০১৩ তারিখে গণমুক্তি ফৌজ বিহারিয়া গ্রামের একজনকে অপহরণের চেষ্টা করে। হট্টগোল শুনে গ্রামবাসীরা বাড়ির চারপাশে জড়ো হয় যা ফৌজকে গ্রামবাসীদের উপর গুলি করতে প্ররোচিত করে এবং দুজনকে হত্যা করে। গণমুক্তি ফৌজের সেকেন্ড ইন কমান্ড, ফজলুল হক ওরফে ফজলু মাতবর, কুষ্টিয়ায় র‍্যাপিড অ্যাকশন ব্যাটালিয়নের সঙ্গে বন্দুকযুদ্ধে ২২ সেপ্টেম্বর ২০১৩ সালে নিহত হন।
১১ ফেব্রুয়ারি ২০১৬ তারিখে র‍্যাপিড অ্যাকশন ব্যাটালিয়নের সাথে বন্দুকযুদ্ধে দুই কর্মী নিহত হন। ১১ নভেম্বর ২০১৬ তারিখে গণমুক্তি ফৌজের দুই নেতা র‍্যাপিড অ্যাকশন ব্যাটালিয়নের সঙ্গে বন্দুকযুদ্ধে নিহত হন।
২৮ ডিসেম্বর ২০২০ তারিখে, গণমুক্তি ফৌজের একজন নেতাকে কুষ্টিয়া জেলা থেকে র‍্যাপিড অ্যাকশন ব্যাটালিয়ন গ্রেপ্তার করে।
প্রণব কালিতা
প্রণব কালিতা আসামের ভারতীয় জনতা পার্টির রাজনীতিবিদ। তিনি ২০১৬ সালে পলাশবাড়ী আসন থেকে আসাম বিধানসভা নির্বাচনে নির্বাচিত হয়েছিলেন।
গালা ইউনিয়ন, টাঙ্গাইল সদর
গালা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৪ কিলোমিটার উত্তরে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গালা ইউনিয়নের মোট জনসংখ্যা ২৮,২৬৬ জন। এই ইউনিয়নে মোট ঘরসংখ্যা ৬৪৮৪ টি।
শিক্ষা
গালা ইউনিয়নের গড় সাক্ষরতার হার শতকরা ৫২ ভাগ (পুরুষ-৫৬.৬%, মহিলা-৪৭.৩%)।
যোগাযোগ ব্যবস্থা
টাঙ্গাইল শহরের নতুন বাস টার্মিনাল গালা ইউনিয়নের অদূরে অবস্থিত।
জুলিয়ানা ডায়াস দা কস্টা
ডোনা জুলিয়ানা ডায়াস দা কস্তা (১৬৫৮ - ১৭৩৩) ছিলেন কোচির পর্তুগিজ বংশোদ্ভূত একজন মহিলা, যাকে হিন্দুস্তানে আওরঙ্গজেবের মুঘল সাম্রাজ্যের হারেমে নিয়ে যাওয়া হয়েছিল, সেখানে জুলিয়ানা ভারতের মুঘল সম্রাট আওরঙ্গজেবের ছেলে প্রথম বাহাদুর শাহের প্রিয় হয়ে উঠেছিলেন, যিনি ১৭০৭ সালে মুঘল সম্রাট হন।
জীবন
জুলিয়ানা ছিলেন পর্তুগিজ চিকিৎসক আগোস্টিনহো ডি ডায়াস কস্টার কন্যা। তার প্রথম জীবন সম্পর্কে পরস্পরবিরোধী গল্প আছে। একটি সংস্করণ অনুসারে, তার পরিবার, পর্তুগিজ কোচি (কোচিম) ওলন্দাজরা যখন দখল করে, তখন পালিয়ে যায়। অন্য মতে, মুঘল সম্রাট হুগলির পর্তুগিজ বসতি ধ্বংস করলে তাদের ক্রীতদাস হিসেবে নিয়ে আসে। তার বাবা দিল্লীর মুঘল দরবারে একজন চিকিৎসক হিসাবে কাজ করেছিলেন, হয় দাস হিসাবে বা স্বাধীন হিসাবে। এটা যে কোন ভাবে জানা যায় যে তার মা একজন ক্রীতদাস ছিলেন। জুলিয়ানা দিল্লিতে জন্মগ্রহণ করেছিলেন।
জুলিয়ানা তৎকালীন যুবরাজ শাহ'আলমের পরিবারের (স্ত্রী ও মা) সেবা করে মুঘল হারেমে প্রবেশ করেন। রাজপুত্র তার পিতার বিরাগভাজন হয়ে পড়লে তাকে নির্বাসন দেয়া হয়, তখনও জুলিয়ানা তার কাজ চালিয়ে যান। তিনি পুরস্কৃত হন যখন শাহ'আলম তার পিতার মৃত্যুর পর প্রথম সম্রাট (শাহ) বাহাদুর হন এবং দরবারে তার প্রভাব ব্যাপক হয়ে ওঠে, যদিও তিনি একটি মুসলিম রাষ্ট্রে একজন ক্যাথলিক ছিলেন। পাদ্রে আন্তন ম্যাগেলান জুলিয়ানার মা মারা যাওয়ার পর একজন নাম না জানা পর্তুগিজ পুরুষের সাথে তার বিয়ের ব্যবস্থা করেন। কিছুদিন পরেই তার স্বামী যুদ্ধে মারা যান। কথিত আছে যে বাহাদুর শাহের কর্তৃত্ব রক্ষার জন্য যুদ্ধের সময় তিনি তার পাশে একটি যুদ্ধের হাতিতে চড়েছিলেন এবং সম্রাট বাহাদুর শাহ এর মৃত্যুর পরেও তিনি অত্যন্ত বিবেচিত ছিলেন, যদিও প্রভাব কমে গিয়েছিল।
তার শক্তিশালী প্রভাবের সময়কালে, যখন প্রথম বাহাদুর শাহ জীবিত ছিলেন, প্রায়শই ইউরোপীয় শক্তি যেমন ডাচ, পর্তুগিজ, ব্রিটিশ এবং পোপের প্রতিনিধিরা তাঁর খোঁজ করতেন। তিনি ইতালীয় জেসুইট ধর্মপ্রচারক ইপ্পোলিটো দেসিডারি (১৬৮৪ - ১৭৩৩) কে তিব্বতে ধর্ম প্রচারে তাঁর মিশনে সহায়তা সহ সোসাইটি অফ জেসুসকে অনেক সহায়তা প্রদান করেছিলেন। জেসুইটদের প্রতি তার অনেক অবদান ও সেবার স্বীকৃতিস্বরূপ তাকে সোসাইটির পৃষ্ঠপোষক হিসেবে স্বীকৃতি দেওয়া হয়েছিল।
জুলিয়ানা দিল্লির ওখলা শহরতলির এক গ্রামে একটি সরাই বা বিশ্রামাগার স্থাপনের জন্যও দায়ী ছিলেন, যেটি পরবর্তীকালে তার নামে সরাই জুলেনা নামে নামকরণ করা হয় এবং বর্তমানে এটি একটি ঘনবসতিপূর্ণ এলাকা।
খৈরি
খৈরি একটি প্রজাপতির জাতের নাম। এদের ওপর-পিঠে কিছু গাঢ় রঙের টানা দাগ থাকে। পিছনের ডানায় পার্শ্বপ্রান্তের কাছে একসারি প্রায়-অদৃশ্য ছোপ দেখা যায়। নিচের পিঠে অপেক্ষাকৃত হালকা রঙ এবং কয়েকটি ক্ষীণ চোখের মতো চিহ্ন থাকে।
আকার
প্রসারিত অবস্থায় খৈরি এর ডানার আকার ৫৫-৮০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত খৈরি এর উপপ্রজাতি হল-
বিস্তার
খৈরিদের সমগ্র ভারত এই দেখা যায়। হিমালয় এর ৯০০০ ফুট উচ্চতা অবধি সাধারনত এদের দেখা যায়। এছাড়া শ্রীলঙ্কা, নেপাল, মায়ানমার থেকে মালয়েশিয়া, সুমাত্রা এবং চিনের কিছু অংশে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-